NAVN og klasse : \_\_\_\_\_\_\_\_\_\_\_\_\_\_\_\_\_

**Profeter og frelse**

1.Beskriv nogle karismatiske træk ved Jesus. Knyt nogle eksempler på besvarelsen.

*Magisk karisma: De forskellige mirakeltyper: Naturmirakler (gå på vandet, få storm til at lægge sig), helbredelser (blinde, blødende og spedalske – herunder exorcisme (helbredelse af psykiske lidelser) – og dødeopvækkelse (Lazarus). Egen genopstandelse og guddommelighed.*

*Profetisk karisma: Jesus opfylder og ændrer den jødiske lov. Radikaliseringen af loven under bjergprædiken så synden allerede begås i tanken og ikke først i handlingen. Sammenfatningen af de mange bud i moseloven til kun to bud: Det dobbelte kærlighedsbud.*

*Heroisk karisma: Sonofferet på korset, hvor Jesus ofrer sig selv for hele menneskehedens skyld.*

2. Beskriv nogle karismatiske træk ved Muhammad. Knyt nogle eksempler på besvarelsen.

*Magisk karisma: Natte- og himmelrejse.*

*Profetisk karisma: De mange åbenbaringer der udgør Koranen. Til dels også Muhammads sunna. Opfattelsen af Muhammad som profeternes segl.*

*Heroisk karisma: Opfattelsen af Muhammad som en stor hærleder, der i sin livstid ikke blot erobrede Mekka, men også hele den arabiske halvø.*

3. Hvordan opnår man frelse i kristendommen?

*I den paulinske kristendom (og den lutheranske) fremhæves troen som den altoverskyggende frelsevej for det syndige menneske. Især troen på Jesu sonoffer og genopstandelse. Så vil Gud af kærlighed tilgive og frelse mennesket.*

*Opfattelsen af troen som årsagen til frelse styrkes af Jesu opgør med den herskende gerningsretfærdighed hos jøderne. Mange kristne vil dog betone, at det er absolut nødvendigt at udøve næstekærlighed, da det syndige menneske skal gengælde den ufortjente kærlighed, som det modtager fra Gud.*

4. Hvordan opnår man frelse i islam?

*Man skal følge Guds Vej = shariaen. Gud har herved givet mennesket vejledningen til, hvordan man lever et korrekt islamisk liv. Udførelse og overholdelse af De 5 søjler er helt centrale ritualer for at leve et liv som en ordentlig muslim. Dertil kommer også troen på De 6 trosartikler. Forståelsen af Gud som både en retfærdig gud, der vejer ens gode og dårlige handlinger op på Dommedag, og en barmhjertig gud, er udbredt i islam.*

5. Opstil nogle forskelle og ligheder mellem Jesus og Muhammad.

*Ligheder: Profeter. Oplevede begge at blive forfulgt og fordrevet.*

*Forskelle: Muhammad forsøgte grundlæggende at ændre det polyteistiske samfund, han voksede op i, ved at skabe an ny religion. Han antog senere rollen som militær og politisk leder, hvilket har påvirket religions indhold i stort omfang. Muhammad er inspireret af både jødedom og kristendom. Muhammad opfattes ikke som guddommelig, men som det største menneske, der har levet på jorden. Muslimerne respekterer ham uendelig meget og efterligner i høj grad hans levemåde.*

*Jesus – født jøde, død jøde - ønskede at reformere jødedommen, da han mente, at mange jøder ikke efterlevede religionens vigtigste budskaber. Jesus og de tidligste kristne forstod dermed sig selv som værende i direkte forlængelse af jødedommen – der var altså ikke noget ønske om at skabe en ny religion. Af kristne opfattes Jesus som værende både menneske og gud. Mennesket Jesus – Jesus af Nazareth - levede ifølge evangelierne et liv i selvvalgt fattigdom, hvor han vandrede fra egn til egn for at prædike sine reformatoriske ideer. Jesus som gud- Jesus Kristus – opfattes af kristne som den messianske frelserskikkelse.*